lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de fr en es lv lv lv lv lv lv lv lv lv lv sv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Vēsturiskajai stafetei “… pa Jelgavu kāds students klīst” desmitais jubilejas gads – ZZ.lv
Vārda dienas svin: Elza, Ilizana
Tomass Neuss Lucs - 22.09.2022 - 7:19
STUDENTI stafetē skrēja žaketēs un ar lupu un grāmatām rokās.
Jau desmito reizi norisinājās īpaša Latvijas Biozinātņu un tehnoloģiju universitātes (iepriekš Latvijas Lauksaimniecības universitāte – LLU) tradīcija – improvizēta stafete “… pa Jelgavu kāds students klīst”, informē LBTU mājaslapā.
Šajā stafetē LBTU studenti sacentās ātrumā un veiklībā, skrienot nevis sporta tērpos, bet, ģērbušies žaketēs, ar grāmatām un īpašām lupām rokās šķērsoja Mītavas tiltu un finišēja pie Jelgavas studenta Jēkaba Ceriņa strūklakas. Stafetē varēja piedalīties ne vien pirmkursnieki, bet arī citos kursos studējošie.
Stafetē dalību pieteica četras fakultāšu komandas – Meža, Tehniskās, Ekonomikas un sabiedrības attīstības un Pārtikas tehnoloģijas –, kā arī viena jauktā komanda, kur bija pārstāvēti studenti no trim fakultātēm – Ekonomikas un sabiedrības attīstības, Vides un būvzinātņu un Lauksaimniecības fakultātes.
Šogad stafetes komandas bija ļoti līdzvērtīgas savā varēšanā un finiša līniju visi šķērsoja ļoti īsā laika posmā. Visveiklākie un ātrākie izrādījās studējošie, kuri bija apvienojuši spēkus no vairākām fakultātēm, – Sonora Skosa, Anna Rita Gailīte, Paula Pelnēna, Salvis Fiļipovs, Artūrs Miltiņš un Linards Āboliņš. Aiz viņiem dažu sekundes simtdaļu attālumā finišēja vairākkārtēji stafetes uzvarētāji iepriekšējos gados – Meža fakultātes komanda, kuras sastāvā šoreiz startēja Estere Elizabete Ponciusa, Signe Ieva Reikmane, Patrīcija Junkere, Artis Zvaigznītis, Juris Rullis un Reinis Matīss Upens. Aizvadītajā gadā mežinieki piedzīvoja neveiksmi, jo stafetes laikā aizmirsa uzvilkt studenta žaketi, šogad nekas nezuda un godam tika izcīnīta otrā vieta.
Saturs turpināsies pēc reklāmas.
Savukārt trešo vietu otro gadu pēc kārtas ieguva Tehniskā fakultāte, kuras godu stafetē pārstāvēja Rihards Salmiņš, Juris Fagucists, Ralfs Zaķis, Vanesa Solovjova, Loreta Zajankovska un Viktorija Cudzanovska. Ne mazāk ātri un veikli par citiem bija arī Pārtikas tehnoloģijas un Ekonomikas un sabiedrības attīstības fakultātes studenti, taču dažas distancē pazaudētas sekundes liedza viņiem finišēt labāko trijniekā.
Stafete “… pa Jelgavu kāds students klīst” pirmo reizi tika organizēta 2013. gadā par godu LLU 150 gadu jubilejai. Skrējienā parasti piedalījās visu fakultāšu pirmkursnieki, veidojot fakultāšu komandas. Katru fakultāti parasti pārstāv trīs jaunieši un trīs jaunietes, kuri “studenta formā” – ar žaketi, lietussargu un grāmatu rokās – šķērso Mītavas tiltu no Pasta salas, finišējot pie skulptūras “Jelgavas students”. Iepriekšējos gados viens no stafetes atribūtiem – lietussargs – tikai aizstāts ar lupu un dalībai stafetē varēja pieteikties arī vecāko kursu studenti. Savukārt šogad jauninājums bija iespēja startēt jauktajās fakultāšu komandās, kas izrādījās veiksmīgs risinājums. Viens komandas dalībnieks stafetes laikā veic aptuveni 150 metru posmu. Skrējiena ideja veidota, iedvesmojoties no skulptūras “Jelgavas students”, kas tika atklāta 2013. gadā pie Mītavas tilta.
ĀTRĀKĀ un veiklākā izrādījās jauktā komanda no vairākām universitātes fakultātēm.
Citas ziņas LBTU Sports
“Zemgale/LLU” guva otro panākumu “Mestis” līgā (FOTO/VIDEO)
“Optibet”Superkausu izcīna VK “Jelgava” volejbolistes
“Zemgale/LLU” startē Somijas līgā ar uzvaru (FOTO)
Sestdien Jūrmalā volejbola komandas cīnīsies par sezonas pirmo trofeju
BK “Jelgava” sezonu iesāk ar uzvaru
Artis Ābols: “Tas būs interesanti, izaicinoši.” “Zemgale/LLU” publicē sastāvu Somijas līgai
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.